सरकारी अस्पताल में सिरप की जगह फेनाइल पिलाई  
महाराष्ट्र के अमरावती में सरकारी अस्पताल में विटामिन सिरप की जगह फेनाइल पिलाने का खतरनाक मामला सामने आया है।
महाराष्ट्र के अमरावती में सरकारी अस्पताल में विटामिन सिरप की जगह फेनाइल पिलाने का खतरनाक मामला सामने आया है। इस फेनाइल के असर से सात महिलाएं बीमार पड़ गई। मामला अमरावती के ज़िला महिला अस्पताल का है। बताया जाता है कि अस्पताल की नर्स ने अपना काम एक महिला सफाई कमर्चारी को सौंपते हुए नवजात बच्चों की मांओं को विटामिन सीरप पिलाने को कहा था। ये सफाई कमर्चारी गलती से सीरप की पुरानी बोतल में रखी फेनाइल महिलाओं को पिला बैठी।   पुलिस ने अस्पताल पहुंचकर बीमार महिलाओं के बयान लिए हैं। महिलाएं खतरे से बाहर हैं लेकिन हम आपको बता दें कि फेनाइल में कीटनाशक रसायन का इस्तेमाल होता है जो जानलेवा है। फेनाइल के असर के चलते नवजात बच्चे काफी वक्त तक दूध से महरूम हो गए।